ΚΑΝΟΝΙΣΜΟΣ (ΕΚ) αριθ. 2663/98 ΤΗΣ ΕΠΙΤΡΟΠΗΣ της 10ης Δεκεμβρίου 1998 σχετικά με το άνοιγμα κοινοτικής δασμολογικής ποσόστωσης για ορισμένα εμπορεύματα καταγωγής Τουρκίας (1999)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών για ορισμένα εμπορεύματα που προκύπτουν από τη μεταποίηση γεωργικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2491/98 της Επιτροπής (2), και ιδίως το άρθρο 7 παράγραφος 2,

Εκτιμώντας:

ότι με την απόφαση αριθ. 1/97 του συμβουλίου σύνδεσης ΕΚ-Τουρκίας (3), θεσπίζονται, με σκοπό την ανάπτυξη των συναλλαγών σύμφωνα με τους στόχους της τελωνειακής ένωσης, ετήσιες κατ' αξίαν ποσοστώσεις, οι οποίες αφορούν, για την Κοινότητα, ορισμένα ζυμαρικά και, για την Τουρκία, ορισμένα μεταποιημένα γεωργικά προϊόντα που υπάγονται στο κεφάλαιο 19 της συνδυασμένης ονοματολογίας 7

ότι ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού κώδικα (4), όπως τροποποιήθηκε τελευταία από τον κανονισμό (ΕΚ) αριθ. 1677/98 (5), κωδικοποίησε τις διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν με βάση τη χρονολογική σειρά των ημερομηνιών αποδοχής των διασαφήσεων για τη θέση σε ελεύθερη κυκλοφορία 7

ότι το άρθρο 2 του κανονισμού (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ (6), θεσπίζει ότι από την 1η Ιανουαρίου 1999 οποιαδήποτε αναφορά στο Ecu που αναγράφεται σε ένα νομικό μέσο αντικαθίσταται από αναφορά στο ευρώ με την ισοτιμία 1 EUR για 1 Ecu 7 ότι για λόγους σαφήνειας, πρέπει να χρησιμοποιηθεί η ονομασία «ευρώ» στον παρόντα κανονισμό, γνωρίζοντας ότι αφαρμόζεται από την 1η Ιανουαρίου 1999 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζοντίων ζητημάτων των εκτός παραρτήματος ΙΙ μεταποιημένων προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η κοινοτική δασμολογική ποσόστωση που αναφέρεται στο παράρτημα του παρόντος κανονισμού ανοίγεται για τη χρονική περίοδο από 1ης Ιανουαρίου έως τις 31 Δεκεμβρίου 1999.

2. Η εισδοχή στην εν λόγω δασμολογική ποσόστωση υπόκειται στην υποβολή πιστοποιητικού A.TR, δυνάμει της απόφασης αριθ. 1/96 της επιτροπής συνεργασίας ΕΚ-Τουρκίας (7).

Άρθρο 2

Τη διαχείριση της κοινοτικής δασμολογικής ποσόστωσης για την οποία γίνεται λόγος στο άρθρο 1 έχει η Επιτροπή, σύμφωνα με τις διατάξεις των άρθρων 308α έως 308γ του κανονισμού (ΕΟΚ) αριθ. 2454/93.

Άρθρο 3

Ο παρών κανονισμός αρχίζει να ισχύει την έβδομη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Δεκεμβρίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 318 της 20. 12. 1993, σ. 18.

(2) ΕΕ L 309 της 19. 11. 1998, σ. 28.

(3) ΕΕ L 126 της 17. 5. 1997, σ. 26.

(4) ΕΕ L 253 της 11. 10. 1993, σ. 1.

(5) ΕΕ L 212 της 30. 7. 1998, σ. 18.

(6) ΕΕ L 162 της 19. 6. 1997, σ. 1.

(7) ΕΕ L 200 της 9. 8. 1996, σ. 14.

ΠΑΡΑΡΤΗΜΑ

>ΘΕΣΗ ΠΗΝΑΚΑ>